IN ’N poging om sy plek in die Wêreldbekergroep te verseker, gaan David Miller nie meer eersterangse krieket speel nie.
Dié hotkloukolwer sal wel in die korter weergawes van die spel vir Suid-Afrika en die Dolphins beskikbaar wees.
“Met die oog op volgende jaar se Wêreldbekertoernooi (in Engeland en Wallis) is dit vir my ’n belangrike besluit.
“Ek wil vir myself die beste geleenthede gee om vir die Proteas te speel in die formate waarvoor ek lief is.
Die 29-jarige Miller was nooit ’n ernstige aanspraakmaker op ’n toetsplek nie, maar het die Proteas al in 109 ODI’s en 61 T20’s verteenwoordig.